# วัชเรศร วิวัชรวงศ์
ดร.วัชเรศร วิวัชรวงศ์ (พระนามเดิม หม่อมเจ้าวัชเรศร มหิดล) หรือ ท่านชายอ้น (เกิด 27 พฤษภาคม พ.ศ. 2524) เป็นพระราชโอรสพระองค์ที่ 2 ในพระบาทสมเด็จพระวชิรเกล้าเจ้าอยู่หัว ประสูติแต่สุจาริณี วิวัชรวงศ์ เป็นพระเชษฐาในสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา และเป็นพระราชนัดดาในพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ปัจจุบันได้ย้ายกลับมาพำนักที่ประเทศไทยเป็นการถาวร

 ประวัติ 
วัชเรศร ประสูติวันพุธ แรม 9 ค่ำ เดือน 6 ปีระกา ตรีศก จ.ศ. 1343 ตรงกับวันที่ 27 พฤษภาคม พ.ศ. 2524 เมื่อแรกเกิดมีพระยศที่ “หม่อมเจ้า” พระนามว่า หม่อมเจ้าวัชเรศร มหิดล เป็นพระราชโอรสองค์ที่ 2 ในพระบาทสมเด็จพระวชิรเกล้าเจ้าอยู่หัว ประสูติแต่สุจาริณี วิวัชรวงศ์ มีพี่น้องร่วมมารดาอีก 4 คน และ 1 พระองค์ คือ จุฑาวัชร วิวัชรวงศ์, จักรีวัชร วิวัชรวงศ์, วัชรวีร์ วิวัชรวงศ์ และ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา 

และนอกจากนี้ท่านชายยังมีพระเชษฐภคินีและพระอนุชาต่างพระมารดาทั้งสองพระองค์ได้แก่ 

 สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และ
 สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร

 บรรพชา 
วัชเรศร วิวัชรวงศ์ เคยบรรพชาเป็นสามเณร ณ วัดบวรนิเวศราชวรวิหาร

 เดินทางออกนอกราชอาณาจักร 
หลังจากเสร็จสิ้นพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี ด้วยความขัดแย้งภายในครอบครัว ทำให้หม่อมสุจาริณี มหิดล ณ อยุธยา ในขณะนั้น พาพระโอรส พระธิดา ไปประทับยังสหราชอาณาจักร ภายหลังพระบาทสมเด็จพระวชิรเกล้าเจ้าอยู่หัว ขณะดำรงพระอิสริยยศสมเด็จพระบรมโอรสาธิราชฯ สยามมกุฎราชกุมาร ทรงรับสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (ขณะทรงดำรงพระยศที่ "หม่อมเจ้าบุษย์น้ำเพชร มหิดล") พระธิดาองค์เล็ก มาประทับในประเทศไทย และในวันที่ 13 มกราคม พ.ศ. 2540 ได้มีหนังสือผ่านสถานเอกอัครราชทูตไทย ณ ลอนดอนแจ้งต่อส่วนราชการที่เกี่ยวข้องว่า ท่านชายทั้งสี่ถูกถอดออกจากสถานะพระราชวงศ์ ไม่มีสิทธิ์ในการใช้ฐานันดร "หม่อมเจ้า" และเปลี่ยนไปใช้ชื่อสกุลที่ได้รับพระราชทานว่า "วิวัชรวงศ์" แทน อย่างไรก็ตาม ไม่พบ ประกาศการถอดฐานันดรศักดิ์ในราชกิจจานุเบกษากราบทูล หม่อมเจ้าจุฑาวัชร มหิดล. 13 มกราคม 2540. นายวิทย์ รายนานนท์. สถานเอกอัครราชทูตไทย ณ กรุงลอนดอนโดยปกติแล้วการลาออกและการถอดถอนจากฐานันดรศักดิ์ของเจ้านายชั้นหม่อมเจ้าขึ้นไปจะต้องลงประกาศในราชกิจจานุเบกษา 

วัชเรศรเป็นที่ปรึกษากฎหมาย บริษัท แมนีย์ แอนด์ กอร์ดอน (Maney & Gordon, P.A., Tampa)"CEDAR MOUNTAIN ESTATES, LLC, DAL USA, LLC, and David Post, Appellants, v. LOAN ONE, LLC, Appellee". www.caselaw.findlaw.com  โดยพำนักอยู่กับมารดาและพี่น้อง ณ นครนิวยอร์ก สหรัฐอเมริกา"Attorney Profile: VACHARAESORN VIVACHARAWONGSE". www.profiles.superlawyers.com"พระโอรส’ ทั้ง 4 ในหลวง ‘รัชกาลที่ 10’". www.storyth.com"ความรู้รอบตัว หาดูยากมาก". www.dek-d.com

 อุปสมบทครั้งที่ 1 
วันที่ 26 ตุลาคม พ.ศ. 2560 วัชเรศร วิวัชรวงศ์ ได้อุปสมบทถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในช่วงพระราชพิธีถวายพระเพลิงพระบรมศพ ณ บอสตัน รัฐแมสซาชูเซตส์ สหรัฐอเมริกา"ท่านอ้น-ท่านอิน พระราชนัดดาในหลวง ร.9 ทรงบวชให้ทูลกระหม่อมปู่". www.lifestyle.campus-star.com

 เดินทางกลับราชอาณาจักรไทย 
เมื่อวันที่ 6 สิงหาคม พ.ศ. 2566 วัชเรศรเดินทางกลับประเทศไทยเป็นครั้งแรกนับตั้งแต่ย้ายไปพำนักที่ต่างประเทศ'ท่านอ้น' วัชรเรศร วิวัชรวงศ์ เดินทางกลับประเทศไทยครั้งแรก นับเป็นการกลับไทยในรอบ 27 ปี  มีกำหนดการอยู่ในประเทศไทย 1 สัปดาห์ ก่อนออกเดินทางจากประเทศไทย เมื่อวันที่ 15 สิงหาคม พ.ศ. 2566 โดยสายการบินเอมิเรตส์

ต่อมาวันที่ 4 ธันวาคม พ.ศ. 2566 วัชเรศรเดินทางกลับประเทศไทยเป็นครั้งที่ 2 ในรอบปีและมีกำหนดการอยู่ในประเทศไทยเป็นเวลา 14 วัน"ท่านอ้น" ถึงวันนี้ ทำภารกิจวันพ่อ กลับไทยครั้ง 2 ในรอบปี พำนัก 14 วันขอท่องเที่ยว และได้เดินทางออกจากประเทศไทย เมื่อวันที่ 18 ธันวาคม พ.ศ. 2566'ท่านอ้น' เดินทางกลับสหรัฐอเมริกา หลังมาท่องเที่ยวไทย 15 วัน ประชาชนร่วมอวยพร

ต่อมาวันที่ 6 มีนาคม พ.ศ. 2567 วัชเรศรเดินทางกลับประเทศไทยเป็นครั้งที่ 3"ท่านอ้น" เดินทางมาไทยเป็นครั้งที่ 3 วันที่ 6 มี.ค. 2567 เป็นการเดินทางกลับมาพำนักที่ประเทศไทยเป็นการถาวร

 อุปสมบทครั้งที่ 2 
วันที่ 9 พฤษภาคม พ.ศ. 2568 วัชเรศร วิวัชรวงศ์ ได้อุปสมบท ณ วัดปริวาสราชสงคราม และลาสิกขาเมื่อวันที่ 26 มิถุนายน พ.ศ. 2568

 การศึกษา 
 โรงเรียนอนุบาลจุไรรัตน์ กรุงเทพมหานคร
 โรงเรียนจิตรลดา กรุงเทพมหานคร
 Trinity Preparatory School ประเทศสหรัฐอเมริกา"TRINITY PREP GRADUATES". www.orlandosentinel.com
 ปริญญาตรี สาขานิติศาสตร์ จาก Stetson University College of Law ประเทศสหรัฐอเมริกา
 ปริญญาโท สาขากฎหมายเปรียบเทียบระหว่างประเทศ จาก George Washington University ประเทศสหรัฐอเมริกา
 ปริญญาเอก สาขานิติศาสตร์ จาก Stetson University College of Law ประเทศสหรัฐอเมริกา

 การทำงาน 

 วันที่ 13 ตุลาคม พ.ศ. 2559 วัชเรศรและพี่น้องมีสารแสดงความโศกเศร้าอย่างใหญ่หลวงต่อการสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผ่านเฟซบุ๊ก"FB Vivacharawongse โพสต์ขอร่วมแสดงความโศกเศร้าอย่างใหญ่หลวง - พวกเราสี่คนขอร่วมในความโศกเศร้าอย่างใหญ่หลวงพร้อมพสกนิกรชาวไทยนับล้านคนทั่วโลก". www.thaienews.blogspot.com
 เดือนมีนาคม พ.ศ. 2560 จัดตั้งกองทุนการศึกษา Thai Heritage Scholarship Fund of New York สำหรับนักเรียนไทยในนครนิวยอร์ก เพื่อสนับสนุนให้เด็กนักเรียนไทยที่เกิดหรือศึกษาต่างแดนได้ระลึกถึงประเทศบ้านเกิดของตัวเอง และทำคุณประโยชน์ให้กับประเทศชาติ"ท่านอ้น วัชเรศร วิวัชรวงศ์ ปรากฎตัวออกสื่อ ตั้งกองทุนเพื่อการศึกษาของเด็กนักเรียนไทย". www.dailymotion.com"โครงการดีๆ เพื่อเยาวชนไทยในสหรัฐอเมริกา". www.youtube.com"เปิดตัว" กองทุนการศึกษา ที่วัดไทยถาวรวนาราม ในนิวยอร์ค". www.thaienews.blogspot.com
 วันที่ 27 ตุลาคม พ.ศ. 2562 เป็นประธานทอดกฐินสามัคคี เนื่องในโอกาสครบรอบ 17 ปี ของสมาคมรวมไทย ประเทศฮ่องกง"ท่านชายอ้น วัชรเรศร"ทำบุญทอดกฐินสามัคคีร่วมกับชาวไทยในฮ่องกง 27 ต.ค.2562". www.youtube.com
วันที่ 13 ตุลาคม พ.ศ. 2563 รับเป็นประธานและส่งผู้แทนตั้งองค์กฐินและปฏิบัติธรรมเจริญจิตภาวนา เพื่อสร้างสันติภาพสู่สันติสุขทั่วไทย น้อมถวายเป็นพระราชกุศลเนื่องในวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร"ท่านชายอ้น ตั้งองค์กฐิน ณ สำนักปฏิบัติธรรม พุทธพัฒนา". www.naewna.com
วันที่ 5 เมษายน พ.ศ. 2567 ประธานที่ปรึกษากิตติมศักดิ์นายกสภาทนายความ
วันที่ 2 พฤษภาคม พ.ศ. 2567 เยี่ยมชมกิจการวิทยุสมัครเล่นในประเทศไทย ณ ศูนย์สื่อสารประสานงานภัยพิบัติ (ศูนย์สายลม)"Facebook Profile : Vacharaesorn Vivacharawongse". www.facebook.com สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ตามคำเชิญของสมาคมวิทยุสมัครเล่นแห่งประเทศไทยในพระบรมราชูปถัมภ์ และ สนใจที่จะสอบเพื่อรับประกาศนียบัตรพนักงานวิทยุสมัครเล่นในประเทศไทย
วันที่ 27 พฤษภาคม พ.ศ. 2567 ตอบรับเป็นประธานที่ปรึกษากิตติมศักดิ์ ของ สมาคมนักวิทยุอาสาสมัคร"ท่านวัชเรศร วิวัชรวงศ์ ประธานที่ปรึกษากิตติมศักดิ์".https://vra.or.th/ และ สมาคมวิทยุสมัครเล่นแห่งประเทศไทยในพระบรมราชูปถัมภ์ 
วันที่ 6 มิถุนายน พ.ศ. 2567 เป็นประธานที่ปรึกษากิตติมศักดิ์ องค์กรมิสเอิร์ธไทยแลนด์
วันที่ 28 กรกฎาคม พ.ศ. 2567 ร่วมในการถวายพระพรชัยมงคลบนคลื่นความถี่ในกิจการวิทยุสมัครเล่น เฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ณ ศูนย์สื่อสาร สำนักงาน กสทช. ซึ่งจัดโดย สำนักงาน กสทช. ร่วมกับ สมาคมวิทยุสมัครเล่นแห่งประเทศไทยในพระบรมราชูปถัมภ์ และ สมาคมนักวิทยุอาสาสมัคร

 พระเกียรติยศ 

ชื่อและฐานันดรศักดิ์
หม่อมเจ้าวัชเรศร มหิดล (27 พฤษภาคม พ.ศ. 2524 - 13 มกราคม 2540)
วัชรเรศร วิวัชรวงศ์ (13 มกราคม พ.ศ. 2540 - 2563)
วัชเรศร วิวัชรวงศ์ (2563 - ปัจจุบัน)

 ลำดับสาแหรก 

</center>